Gjaldeyrisútboðin sem leiðirnar fólu í sér hefðu beinst að vanda sem ekki hafi verið auðveldlega leystur með öðrum hætti nema á mjög löngum tíma . Töluverður fjöldi Íslendinga sem áttu fasteignir erlendis vegna búsetu seldu fasteignir í tengslum við búferlaflutninga til Íslands og tóku þátt í fjárfestingarleiðinni . “ Því var það afmarkaður hópur fólks sem hafði aðgang að töluverðu lausu fé sem gat nýtt sér leiðina . Hluti fjármunanna komu frá aflandssvæðum og sumir þeirra einstaklinga sem nýttu sér leiðina voru aðilar sem annað hvort voru til rannsóknar vegna efnahagsglæpa á þeim tíma eða stóðu í umfangsmiklu uppgjöri við kröfuhafa sína sem töldu sig ekki hafa vitneskju um eignir þeirra erlendis . Í skýrslunni er síðan talið upp að í útboðum leiðarinnar hafi falist hvati til þess að flýta ákvörðunum um fjárfestingu í því skyni að nýta rétt til að kaupa krónur með afslætti . „ Í stöðugleikanum felast afar brýnir almannahagsmunir sem vega verður á móti óæskilegum tekjuskiptingaráhrifum , enda kemur óstöðugleikinn oft niður á þeim sem síst skyldi og hafa takmörkuð úrræði eða þekkingu til að verja hagsmuni sína , “ segir í skýrslunni . Líklega kom stærri hluti úr skattaskjólum Seðlabankinn viðurkennir einnig að gagnrýni á heimild félaga með aðsetur á lágskattarsvæðum til þátttöku í fjárfestingarleiðinni hafi verið eðlileg í ljósi sögunnar . Möguleikinn á slíku var raunar ræddur í undirbúningsferlinu , en niðurstaðan var að slíkt ákvæði væri tilgangslaust . Hefði félögum frá slíkum svæðum verið meinað að taka þátt í útboðunum hefði þeim verið í lófa lagið að flytja fjármuni sína til OECD-ríkis fyrir útboðið og taka þannig þátt . Við það hefði slóð fjármunanna mögulega rofnað og skattrannsóknarstjóri ekki fengið upplýsingar frá Seðlabankanum um tilvist þessara aflandsfélaga þó vissulega hefðu upplýsingar um endanlega eigendur fjármuna legið fyrir í báðum tilvikum . Engar tilkynningar vegna peningaþvættis bárust til peningaþvættisskrifstofu vegna fjárfestingarleiðarinnar . Auglýsing Allt eftirlit Íslendinga með peningaþvætti fékk raunar falleinkunn hjá alþjóðlegu samtökunum Financial Action Task Force ( FATF ) í fyrra sem kröfðust þess að umfangsmiklar úrbætur yrðu gerðar , annars yrði Ísland sett á lista yfir ósamvinnuþýð ríki . Ekki hlutverk Seðlabankans að útdeila réttlæti Í skýrslunni segir að það sé ekki hlutverk Seðlabanka Íslands að útdeilda réttlæti í samfélaginu „ með því að greina á milli æskilegra og óæskilegra fjárfesta , verðugra og óverðugra . “ Það sé ekki úrlausnarefni hans . „ Af þessum ástæðum hafi skilyrði fyrir þátttöku í fjárfestingarleiðinni að langmestu leyti verið formlegs eðlis og ekki efnisleg hvað varðar stöðu þátttakenda eða einstakar fjárfestingar . „ Auglýsing Seðlabankinn segir að það sé ekki hans að taka afstöðu til slíks eða beita sér gegn , heldur Alþingis . „ Hefði það verið vilji Alþingis að útboðin tækju mið af tekjuskiptingarsjónarmiðum hefði löggjöfin þurft að mæla fyrir um það . Seðlabankanum var ekki falið það verkefni að taka tillit til tekjuskiptingarsjónarmiða og það hefði verið mjög óvenjulegt , ef ekki einsdæmi , að fela seðlabanka slíkt vald . Slíkar áherslur hefðu mögulega bitnað á framkvæmd aðgerðarinnar og tafið óþarflega fyrir . “ Seðlabankinn gengst þó við því að ekki sé hægt að útiloka að gjaldeyrisútboðin hafi skekkt skiptingu tekna og auðlegðar með einhverjum hætti . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .